Mirjami Suonio

Aino Mirjami Suonio (o.s. Oittinen, 11. huhtikuuta 1906 Helsinki – 21. huhtikuuta 1987 Ródos) oli suomalainen lastenkirjailija ja radiojuontaja.

Mirjami Suonion vanhemmat olivat postihallituksen liikenneosaston johtaja Pekka Oittinen ja laulunopettaja Minna Kajaan. Hän oli naimisissa oopperalaulaja ja näyttelijä Aatto Antero Suonion (1897–1944) kanssa.

Jäätyään leskeksi Suonio aloitti Yleisradion palveluksessa ja toimi puheohjelmien osaston sihteerinä eläkkeelle jäämiseensä vuoteen 1967 asti. Varsinaisen toimensa ohella hän teki lapsille tarkoitettua ohjelmaa. Suonio juonsi vuosina 1949–1959 Perheen nuorimmille -nimistä radio-ohjelmaa, jossa hänet tunnettiin nimellä Mirri-täti.

Teoksia 
 Mirri-tädin satuja ; kuv. Mauno Oittinen. Otava 1958

Lähteet 
 
 Geni.com : Aino Mirjami Suonio (Oittinen) (1906 - d.)

Viitteet

Suomalaiset lasten- ja nuortenkirjailijat
Ylen henkilöstö
Suomalaiset radiokuuluttajat
Suomalaiset juontajat
Vuonna 1906 syntyneet
Vuonna 1987 kuolleet